31999D0204
L 070/26
JURNALUL OFÍCIAL AL UNIUNII EUROPENE
DECIZIA COMISIEI
din 25 februarie 1999
de modificare a Deciziei 92/452/CEE de stabilire a listei echipelor de recoltare de embrioni și a echipelor de producere de embrioni autorizate, în țările terțe, pentru exportul de embrioni de animale din specia bovină către Comunitate
[notificată cu numărul C(1999) 417]
(Text cu relevanță pentru SEE)
(1999/204/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 8,
întrucât Decizia 92/452/CEE (2) a Comisiei, astfel cum a fost modificată ultima dată prin Decizia 97/249/CE (3), stabilește o listă a echipelor de recoltare de embrioni și a echipelor de producere de embrioni autorizate, în țările terțe, pentru exportul de embrioni de animale domestice din specia bovină către Comunitate;
întrucât serviciile sanitar-veterinare competente din Australia, Canada și Statele Unite ale Americii au prezentat cereri de modificare a listelor echipelor autorizate oficial pe teritoriul acestora pentru exportul de embrioni de animale domestice din specia bovină către Comunitate; întrucât este necesar, prin urmare, să se modifice lista echipelor autorizate; întrucât Comisia a primit garanțiile privind respectarea cerințelor specificate la articolul 8 din Directiva 89/556/CEE;
întrucât lista echipelor de recoltare și producere autorizate din anexa la Decizia 92/452/CEE s-a modificat de mai multe ori; întrucât este oportun, prin urmare, ca lista respectivă să fie consolidată, luându-se în considerare modificările efectuate de la adoptarea prezentei decizii;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Echipele de recoltare și producere de embrioni menționate în anexă se autorizează pentru exportul de embrioni de animale domestice din specia bovină către Comunitate.
Articolul 2
Anexa la decizia 92/452/CEE se înlocuiește cu anexa la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 25 februarie 1999.